*Նախագիծ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՎԱՐՉԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 2013 թվականի դեկտեմբերի 5-ի վարչական դատավարության օրենսգրքի (այսուհետ` Օրենսգիրք) 3-րդ հոդվածի 1.2-րդ մասը շարադրել հետևյալ խմբագրությամբ․

«1.2. Հայաստանի Հանրապետության ներքին գործերի նախարարության ոստիկանության և դրա մարմինների վարչական ակտերը, գործողությունները կամ անգործությունը կարող են վիճարկվել դատական կարգով միայն վարչական կարգով բողոքարկվելուց (գանգատարկվելուց) հետո:»:

**Հոդված 2.** Օրենսգրքի 117-րդ հոդվածի 1.1 մասը շարադրել հետևյալ խմբագրությամբ.

«1.1. Վարչական իրավախախտումների վերաբերյալ Հայաստանի Հանրապետության օրենսգրքի 124.7-րդ և 137.4-րդ հոդվածներով նախատեսված վարչական իրավախախտումների վերաբերյալ գործերի քննությունը` անկախ ներկայացված հայցատեսակից, իրականացվում է գրավոր ընթացակարգով:»։

**Հոդված 3.** Օրենսգրքի 117-րդ հոդվածը լրացնել հետևյալ բովանդակությամբ 1.2 մասով՝

«1.2 Վարչական դատարան՝ Հայաստանի Հանրապետության ներքին գործերի նախարարության ոստիկանության և դրա մարմինների դեմ ներկայացվող հայցադիմումների քննությունն՝ անկախ ներկայացված հայցատեսակից իրականացվում է գրավոր ընթացակարգով։»։

**Հոդված 4.** Եզրափակիչ մաս և անցումային դրույթներ.

1. Սույն օրենքն ուժի մեջ է մտնում 2024 թվականի հուլիսի 1-ից։

2. Սույն օրենքի 1-ին հոդվածը տարածվում է սույն օրենքը ուժի մեջ մտնելուց հետո կատարված իրավախախտումներից բխող իրավահարաբերությունների նկատմամբ։

3. Սույն օրենքի 3-րդ հոդվածը տարածվում է սույն օրենքն ուժի մեջ մտնելուց հետո ներկայացված հայցադիմումներից բխող իրավահարաբերությունների նկատմամբ։